Alt for mange kørte i går for hurtigt på motorvejen omkring Aalborg. Politiet måtte til sidst stille deres fartmålere så de kun registrerede de bilister der kørte så hurtigt, at de mindst skulle have et klip i kørekortet. - Havde vi været dobbelt så mange motorcykelbetjente til stede, kunne vi have skrevet et uendeligt antal sager, siger politiassistent Claus Serrup, Færdselspolitiet i Aalborg, til TV2/NORD. Ud over de mange fartsyndere stoppede politiet 4 spritbilister i de 3 timer razziaen varede.

Opsummering:
Færdselspolitiet gennemførte i går fartrazzia på motorvejen omkring Aalborg. Resultatet blev at 62 fik klip i kørekortet og 3 fik det frakendt.